als_Latn dik_Latn sag_Latn
Kastrati: FSK e gatshme për tu bërë ushtri
Komandanti në pension i FSK-së, Kadri Kastrati, ka thënë se ndihet krenar që ka arritur ta sjell Forcën e Sigurisë së Kosovës në prag të transferimit në Forca të Armatosura të Kosovës. Sipas tij, FSK është në fazën finale të bërit ushtri.
Bërja e FSK-së ushtri, sipas tij, do të jetë ngjarja me e rëndësishme për Kosovën pas shpalljes së pavarësisë.
“Anëtarësimi në NATO do të jetë shumë shpejt dhe çdo gjë që është bërë në ngritjen e FSK-së është bërë me standarde të NATO-s”, ka thënë Kastrati, për rtk, transmeton Gazeta Tribuna.
Ai ka shtuar se tani FSK është më se e gatshme të marrë pjesë në misione të ndryshme edhe jashtë vendit.
Duke folur për punën e tij si komandant i FSK-së, Kastrati ka theksuar se për të ka qenë shumë emocionuese që pas disa vitesh në drejtim të FSK-së të largohem nga kjo forcë.
“FSK-ja ka ec në shumë fusha. Kjo forcë ka kryer shumë operacione të cilat kanë qenë në shërbim të qytetarëve të Kosovës”, ka thënë Kastrati, duke shtuar se këto operacione humanitare i kanë shërbyer kësaj force që të rritet profesionalisht. /Gazeta Tribuna/
als_Latn als_Latn als_Latn als_Latn als_Latn als_Latn als_Latn